Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Andrea Galádová, 
  Mgr. Kristína Čevorová, PhD.
Pozícia: vedúca oddelenia medzinárodných meraní (Galádová), výskumný a vývojový zamestnanec, koordinátor pre medzinárodné merania (Čevorová)
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2 (Galádová, Čevorová)

2. Zahraničná pracovná cesta (ZPC):
Štát, mesto: Španielsko, Madrid
Vykonaná v dňoch: 4.03.2018 – 10.03.2018
Názov prijímajúcej organizácie: IEA
Účel cesty: Hodnotenie úloh s otvorenou odpoveďou v pilotnom meraní štúdie eTIMSS 2019
Spôsob financovania: z rozpočtu NÚCEM 

3. Rámcový program pobytu:
4.03.2018 presun Bratislava – Viedeň – Madrid

5.03.2018 – 9.03.2018 účasť na stretnutí 4th National Research Coordinators´ Meeting eTIMSS

10.03.2018 presun Madrid – Viedeň – Bratislava

4. Stručný priebeh rokovaní:
V priebehu medzinárodného stretnutia boli predstavené princípy hodnotenia otvorených úloh v jednotlivých skúmaných oblastiach – matematika a prírodné vedy.  Za aktívnej spolupráce účastníkov pracovných stretnutí prebiehal tréning skórovania otvorených odpovedí. Používané boli Návod na hodnotenie (eTIMSS Field Test Scoring Guides Mathematics and Science) a Kódovacie cvičenie (Field Test Scoring Training Materials eTIMSS Mathematics and Science) obsahujúce Príklady odpovedí a Cvičenia.  Každý z účastníkov sa aktívne zúčastnil na procese hodnotenia. V priebehu stretnutia boli účastníkmi prezentované niektoré problematické oblasti hodnotenia v jednotlivých oblastiach. Finálna verzia príručiek bude k dispozícii krajinám od 15.3.2018. 
Počas stretnutí prebiehali individuálne konzultácie krajín s predstaviteľmi Statistics Canada - predbežný návrh stratifikácie pri výbere vzorky na základe skúseností z pilotného merania, pre hlavné meranie a s predstaviteľmi IEA Data Processing and Research Center k príprave nástrojov a náásledného spracovania dát po pilotnom meraní.

5. Odporúčané závery:
Pri hodnotení otvorených úloh v matematike a prírodných vedách pilotného merania štúdie eTIMSS 2019 je nutné postupovať v súlade s príručkami a návodmi na hodnotenie vyhotovenými medzinárodným centrom štúdie TIMSS, aby bola zachovaná konzistentnosť hodnotenia v jednotlivých krajinách. Súčasťou hodnotenia bude aj viacnásobné hodnotenie na národnej úrovni, ktoré je dôležité pre zabezpečenie reliability hodnotiteľov. 

6. Prehľad prinesenej dokumentácie a miesto jej uloženia:
Všetky materiály spojené s hodnotením otvorených otázok pilotného merania štúdie eTIMSS 2019 podliehajú utajeniu a sú uložené u národného koordinátora štúdie až do uvoľnenia medzinárodným centrom štúdie TIMSS.

7. Osobitne vyhotovený očakávaný prínos ZPC:
Služobná cesta poskytla cenné informácie o doterajšom priebehu pilotného cyklu štúdie IEA TIMSS 2019. Úspešné zvládnutie kódovacieho školenia je jednou z podmienok schválenia dát. Súčasne účastníci stretnutia mali možnosť navrhnúť určité zlepšenia pre úspešný priebeh hlavnej štúdie. 

8. Spôsob zverejnenia výsledkov ZPC, prenos získaných informácií
Všetky dostupné materiály sú zverejnené na webovej lokalite IEA a štúdie TIMSS a tiež na portáloch  prístupných národným koordinátorom a pracovníkom národných centier.  

Svojím podpisom súhlasím so zverejnením správy na internete.

Správu vypracoval: Mgr.  Andrea Galádová
		         Mgr. Kristína Čevorová, PhD.

Dátum:	15.3.2018

Správu schválil:       PhDr. Romana Kanovská